NUSA วิ่งเฉียด 9% รับแผนเพิ่มทุน 2 พันล้านหุ้น ขาย PP นำเงินขยายธุรกิจ-เสริมสภาพคล่อง
NUSA วิ่งเฉียด 9% รับแผนเพิ่มทุน 2 พันล้านหุ้น ขาย PP นำเงินขยายธุรกิจ-เสริมสภาพคล่อง ล่าสุดอยู่ที่ 0.37 บาท บวก 0.03 บาท หรือ 8.82% มูลค่าซื้อขาย 3.54 ล้านบาท
NUSA วิ่งเฉียด 9% รับแผนเพิ่มทุน 2 พันล้านหุ้น ขาย PP นำเงินขยายธุรกิจ-เสริมสภาพคล่อง ล่าสุดอยู่ที่ 0.37 บาท บวก 0.03 บาท หรือ 8.82% มูลค่าซื้อขาย 3.54 ล้านบาท
27 เม.ย. 2563

ผู้สื่อข่าวรายงานว่า ราคาหุ้น บริษัท ณุศาศิริ จำกัด (มหาชน) หรือ NUSA ล่าสุด ณ เวลา 10.35 น. อยู่ที่ 0.37 บาท บวก 0.03 บาท หรือ 8.82% สูงสุดที่ 0.39 บาท ต่ำสุดที่ 0.36 บาท ด้วยมูลค่าซื้อขาย 3.54 ล้านบาท

ทั้งนี้ ราคาหุ้น NUSA ปรับตัวขึ้นแรง หลังแจ้งว่าที่ประชุมคณะกรรมการบริษัทเมื่อวันที่ 24 เม.ย. รับทราบการยกเลิกจัดสรรหุ้นเพิ่มทุนเดิมจำนวน 1,956,381,420 หุ้น มูลค่าที่ตราไว้หุ้นละ 1 บาท พร้อมอนุมัติลดทุนจดทะเบียน หลังจากนั้นให้เพิ่มทุนจดทะเบียนเป็น 9,641,082,611 บาท จากเดิมที่ 7,641,082,611 บาท โดยออกหุ้นเพิ่มทุนใหม่ 2,000,000,000 หุ้น มูลค่าที่ตราไว้หุ้นละ 1 บาท
ทั้งนี้ บริษัทจะจัดสรรหุ้นเพิ่มทุนให้กับบุคคลในวงจำกัด (Private Placement :PP) จำนวน 2 ราย ได้แก่ Plural Capital Company Limited จำนวน 1,500,000,000 หุ้น และนาย Uwern Sae Fung จานวน 500,000,000 หุ้น ที่ราคาเสนอขายหุ้นละ 0.50 บาท โดยภายหลังการเพิ่มทุนผู้ถือหุ้นรายใหม่จะเข้ามาถือหุ้นในบริษัทประมาณ 20.74% ของจำนวนหุ้นที่ออกและจำหน่ายได้แล้วทั้งหมดภายหลังการจดทะเบียนเพิ่มทุนชำระแล้ว
สำหรับการเพิ่มทุนครั้งนี้คาดว่าจะระดมทุนได้ 1,000 ล้านบาท ซึ่งจะใช้เพื่อเสริมสภาพคล่องและใช้เป็นเงินทุนหมุนเวียนในการดำเนินธุรกิจของบริษัท และบริษัทย่อย จำนวน 200 ล้านบาท  , เพื่อเป็นขยายธุรกิจด้านสุขภาพและเทคโนโลยีทางการแพทย์ รวมทั้งนวัตกรรมด้านเทคโนโลยีที่จะพัฒนาขึ้นในอนาคต จำนวน 400 ล้านบาท และเพื่อลดภาระหนี้สินที่มีต้นทุน จำนวน 400 ล้านบาท
นอกจากนี้ บริษัทได้เลื่อนการประชุมสามัญ ผู้ถือหุ้น ประจำปี 2563 ที่จะจัดให้มีขึ้นในวันที่ 30 เม.ย.เป็นวันที่ 2 มิ.ย.63 โดยจะมีการพิจารณาเรื่องการเพิ่มทุนดังกล่าวด้วย